Kurateringsnivå for våtsamlingen

En av hovedutfordringene er plastlokkene som er brukt på glassene.



Bilde 1: Et utvalg av de ulike oppbevaringsenhetene for insektsamlingen på sprit

**Nivå 1: Konserveringsproblem.**

Alle objekter oppbevart i glass med plastlokk kategoriseres til dette nivået da plastlokkene kan sprekke.

 

Bilde 2 og 3: Mye av materialet er oppbevart i glass med plastlokk.

**Nivå 2: Objektet er** **ikke identifisert. Utilgjengelig.**

Dette gjelder de enheter som er tilstrekkelig konservert og ikke lenger i direkte fare for å gå tapt. Objektet er preparert, men ikke identifisert til et nivå (f.eks. familie) som gjør det tilgjengelig. Oppbevaringsenhetene i dette nivået skal ikke ha plastlokk.

**Nivå 3: Objektet ikke identifisert. Tilgjengelig.**

Objekteter identifisert til slekt eller orden slik at det er enkelt å finne igjen i samlingen. Oppbevaringsenhetene i dette nivået skal ikke ha plastlokk.

**Nivå 4: Objektet identifisert til art.**

Ikke integrert i hovedsamlingen. (I tilfeller der det ikke er mulig å identifisere objektet til art, kan objektet få denne kategorien hvis det er identifisert så langt det lar seg gjøre). Kuratert til nivå 5, men ikke integrert i hovedsmalingen.

**Nivå 5: Objektet identifisert til art.**

Ferdig etikettert glass, men ikke plassert i bakk.



Bilde 4: Ferdig etikettert glass, plassering i bakk gjenstår.

**Nivå 6: Objektet identifisert, integrert i hovedsamlingen og kuratert etter høyeste krav.**

Etikettering komplett og glass plassert i bakk. Etikett på bakk.



Bilde 5: Ferdig etiketterte glass i bakk.